《宿紫阳观次韵故人辛好礼题壁三首 其二》
明代·董纪

雏养胎禽顶转砂，老梅疏影只横斜。俨如蓬岛神仙窟，胜似玄都道士家。

犬入丹房偷舐药，鹿游芝径误衔花。世间何事累累冢，华表人归重叹嗟。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》